# Морска лука

Написала Rosanna Yuen

## Поставка

Тип шпила | Стандардни шпил
„Темељ“ | Четири гомиле — две горе лево, две горе десно. Слажу се од аса до краља по знаку.
Резерве | Четири средишње гомиле горе. Свака резерва може да држи само једну карту. На почетку се на две резерве дели по једна карта.
Талон | Десет гомила испод „темеља“ и резерви. Осталих педесет карата се деле овде отворене, са по пет карата по једном месту.

## Циљ

Померити све карте у гомиле на „темељу“.

## Правила

Талон се слаже по знаку. Само карта са врха или низ карата се може померати. Низ сложених карата се може померати само ако број карата у низу једнак или мањи од броја празних места у резерви плус 1. Празна места на талону се могу попуњавати само краљевима или низом карата који почиње краљем.

„Темељи“ се слажу по знаку од аса до краља. Иако су карте са „темеља“ технички у игри, нема потребе враћати их назад јер никако не помажу.

Свака карта са врха талона се може ставити на празно место на резерви. Ове карте се могу после померати на гомиле на талону или „темељу“.

Као олакшица, низови карата истог знака се могу померати на одговарајући „темељ“ да се не би премештала карта по карта. Ово је нарочито корисно на крају игре.

## Бодовање

Свака карта постављена на „темељ“ доноси један поен.

Највећи могући број поена: 52

## Стратегија

Што пре померајте карте на „темељ“. Када их остављате наоколо, само сметају кретању осталих карата.