# Kanzas

Napisala Rosanna Yuen

## Postavka

Tip špila | Standardni špil
Gomila | Gornja leva gomila. Sve karte se stavljaju ovde posle deljenja na talon. Karte se okreću na otpad jedna po jedna. Nema ponovnih deljenja.
Otpad | Uzima se sa gomile. Možete igrati kartom sa vrha.
„Temelj“ | Četiri gomile gore desno. Za početak igre, deli se jedna karta na prvi „temelj“. Ostali „temelji“ moraju da počnu sa ostale tri karte koje imaju istu vrednost kao i karta u prvom „temelju“. Sve četiri gomile na „temelju“ se slažu na gore.
Rezerva | Mesto ispod gomile. Na početku se ovde deli dvanaest karata. Karta na vrhu se može igrati na talon ili „temelje“.
Talon | Tri gomile dole desno. Na početku se deli jedna karta na svaku od gomila. Gomile se mogu slagati na dole bez obzira na znak. Prazna mesta se automatski popunjavaju iz rezerve. Kada je rezerva prazna, mesta na talonu se po vašem nahođenju mogu popunjavati sa otpada.

## Cilj

Pomeriti sve karte na gomile na „temelju“.

## Pravila

Karte na talonu se slažu na dole bez obzira na znak. Grupe karata mogu da se pomeraju. Prazno mesto na talonu se automatski popunjava iz rezerve. Ako je rezerva prazna, prazno mesto se, po vašem nahođenju, može popuniti kartom sa vrha otpada.

Karte se okreću, jedna po jedna, sa gomile na otpad. Karta na vrhu je u igri. Nema ponovnih deljenja.

„Temelji“ se slažu na gore, od osnovne karte (prva karta podeljena na prvi „temelj“). Novi „temelji“ se započinju kada se karta sa istom vrednošću kao osnovna karta postavi na prazan „temelj“. Na kraljeve se stavljaju asovi, a na asove dvojke. Karte na „temelju“ nisu više u igri. Dupli klik na kartu će je premestiti na odgovarajući „temelj“ ako je takav potez moguć.

## Bodovanje

Svaka karta na „temelju“ donosi po jedan poen.

Najveći mogući broj poena: 52

## Strategija

Ne možete kopati po otpadu. Jednom kada se karta zakopa na otpad, jako ju je teško vratiti. Pokušajte da prebacujete što više možete karata sa otpada na talon.