# Okinen jokoa

Rosanna Yuen-ek idatzia

## Konfigurazioa

Karta mota | Karta sorta estandarra
Oinarria | Lau pila goian, eskuinean. Osatu irudiaren arabera, batekotik erregera.
Biltegiak | Lau pila, goian, ezkerrean. Biltegi bakoitzak karta bakarra eduki dezake.
Mahaia | Zortzi pila, oinarriaren eta biltegien azpian. Kartak gora begira banatzen dira mahaian: lehenengo lau tokietan zazpina karta eta azken lau tokietan seina karta.

## Xedea

Karta guztiak oinarri-piletara eramatea.

## Arauak

Mahaiko pilak beherantz osatzen dira, irudiaren arabera. Goiko karta edo karta multzoa soilik mugi daiteke. Karta multzoa mugitu ahal izango da, baldin eta zerrendako karta kopurua biltegian libre dagoen leku kopuruaren berdina edo txikiagoa bada. Erregeak edo erregearekin hasten diren karta multzoak soilik jar daitezke mahaiko toki hutsetan.

Oinarriak gorantz osatu behar dira irudiaren arabera, batekotik erregera. Oinarrietako kartak teknikoki oraindik jokoan erabil daitezkeen arren, ez dago horren beharrik, karta horiek erabiltzeak ez baitu laguntzen.

Mahaiko piletako goiko karta oro biltegiko leku huts batean koka daiteke. Karta horiek mahaira edo oinarri-pila batera eraman daitezke.

## Puntuak

Oinarri-piletan kokatutako karta bakoitzeko, puntu bat.

Puntuaziorik altuena: 52

## Estrategia

Mugi daitezkeen karta guztiak eraman oinarrietara ahal bezain laster. Dauden tokian uzten badituzu, mugimenduak oztopatu besterik ez dute egingo.